સમૃદ્ધિ બે પ્રકારની હોય - બહારની અને ભીતરની. મર્સિડીઝ હોય, મોટા બંગલા હોય એની સામે કોઈ વાંધો નથી; કારણ કે દરેક પોતાની મહેનત અને ભાગ્ય પ્રમાણે રળે છે. સવાલ આવે છે સાધનશુદ્ધિનો. વિજય માલ્યા અને તાજેતરમાં જેમના પર આક્ષેપો થયા છે તે કાર્તિ ચિદંબરમ જેવા શ્રીમંતોનો પૈસો અસતને માર્ગે શિખરે પહોંચ્યો છે. શાતિર દિમાગ ધરાવતા આવા લોકો મંદિરે દર્શને જાય તો ભગવાનને પણ છેતરીને આવે. જેના મનમાં મહાભારત ચાલતું હોય તેના વર્તનમાં ભાગવતની અપેક્ષા ન રખાય.